钦定古今图书集成/明伦汇编/官常典/第615卷 > 张栻
## 钦定古今图书集成/明伦汇编/官常典/第615卷 > 张栻

按《广西通志》：“栻字敬夫，汉州绵竹人，丞相浚子也。作
《希颜录》，以圣贤自期。为讲官，讲《葛覃》诗，孝宗倾听之。
以论张说面责宰相，出知袁州，退而家居者累年。起
知靖江府，经略安抚广南西路。所部荒残多盗栻。至
简州兵，汰穴补阙，籍诸州黥卒伉健者为效用。日习
月按，申严保伍法，谕谿峒渠豪，弭怨睦邻，毋相杀掠。”
于是群蛮帖服。朝廷买马横山，岁久弊滋，边民告病，
而马不时至。栻究其利病六十馀条奏革之。诸蛮感
悦，争以善马。至栻以公暇缮尧山、虞山祠，时与宾佐
临眺山水，其留题颇多，有《劝农诗》二十四章。孝宗闻
栻治行，诏特进，授直宝文阁。